open-index/open-wikipedia-markdown huggingface dataset:
Անտոնիո Գարսիա Գուտիերես

**Անտոնիո Գարսիա Գուտիերես** (, ), իսպանացի դրամատուրգ, բանաստեղծ, գրող։ Իսպաներեն լեզվի թագավորական ակադեմիայի անդամ (1862)։

## Կենսագրություն
Անտոնիո Գարսիա Գուտիերեսը ծնվել է Չիկլանա դե լա Ֆրոնտերա քաղաքում, որտեղ ուսանել է բժշկություն, 1833 թվականին տեղափոխվել է Մադրիդ՝ օրվա ապրուստը վաստակել թարգմանելով Էժեն Սկրիբի և Ալեքսանդր Դյումայի պիեսները։ Նրան ճանաչում է բերել «Տրուբադուր» ստեղծագործությունը, որն առաջին անգամ բեմականացվել է 1836 թվականի մարտի 1-ին, այնուհետև նրան հաջողություն բերեց *Simón Bocanegra* ստեղծագործությունը 1843 թվականին։

Գուտիերեսի *Poesías* (1840) և այլ լիրիկական հատորներ *Luz y tinieblas* (1842) ծավալով քիչ են, սակայն նրա պիեսների հանգավորումը, կանանց հույզերը վերլուծելու ուժը Գարսիա Գուտիերեսի համար ճանապարհ հարթեց 19-րդ դարի իսպանական դրամատիզմ։

Չնայած Գուտիերեսը համարվում է Իսպանիայի ռոմանտիկ շարժման անդամներից, նրա պիեսները եկամտաբեր չէին, և նա արտագաղթեց իսպանական Ամերիկա, որտեղ որպես լրագրող, մինչև 1850 թվականն աշխատել է Կուբայում և Մեքսիկայում, այնուհետև վերադարձել է Իսպանիա։

1850 թվականին Իսպանիա վերադառնալով՝ Գարսիա Գուտիերեսը հայտնի է դարձել ամբողջ Եվրոպայում Ջուզեպպե Վերդիի «Տրուբադուր» ստեղծագործությամբ (1853)։ Նրա վերջին շրջանի լավագույն աշխատանքներից են El grumete սարսուելան (1853), *La venganza catalana* (1864) և «Խուան Լորենցոն» (1865)։

1870-1872 թվականներին եղել է Իսպանիայի հյուպատոսը Բայոնայում և Ջենովայում։ 1972 թվականից ղեկավարել է Մադրիդի ազգային հնագիտական թանգարանը։

## Ծանոթագրություններ

## Գրականություն
* Chisholm, Hugh, ed. (1911). Encyclopædia Britannica (11th ed.). Cambridge University Press.
* Ricardo Navas Ruiz, El Romanticismo español. Madrid: Cátedra, 1982 (3.ª ed.)

## Արտաքին հղումներ
* 
* Webber, Christopher, "Antonio Garcia Gutiérrez" on ''Zarzuela.net''. The biography page focusses on his zarzuela libretti

Կատեգորիա:Իսպանացի դրամատուրգներ
Կատեգորիա:Իսպանացի բանաստեղծներ
Կատեգորիա:Իսպանացի լրագրողներ
Կատեգորիա:Մադրիդի ազգային հնագիտական թանգարանի տնօրեններ
Կատեգորիա:Իսպանացի գրողներ
Կատեգորիա:Իսպանիայի քաղաքական գործիչներ
Կատեգորիա:Ռոմանտիստ արվեստագետներ
Ամառային օլիմպիական խաղեր 1964

**Ամառային Օլիմպիական խաղեր 1964**, պաշտոնապես նաև անվանում են **XVIII ամառային օլիմպիական խաղեր**, տասնութերորդ Ամառային օլիմպիական խաղերը, որը բազմասպորտային ամենամեծ իրադարձությունն է և տեղի է ունենում չորս տարին մեկ անգամ։ Խաղերը տեղի են ունեցել 1964 թվականի հոկտեմբերի 10-ից 24-ը Տոկիոյում, Ճապոնիա։ Տոկիոն ընտրվել էր 1940 թվականի Ամառային օլիմպիական խաղերի ընդունող քաղաք, սակայն այն տեղափոխվեց Հելսինկի, քանի որ Ճապոնիան ներխուժել էր Չինաստան, չնայած հետագայում խաղերը չեղարկվեցին Երկրորդ համաշխարհային պատերազմի պատճառով։

1964 թվականի Ամառային օլիմպիական խաղերը առաջինն էին Ասիայում։ Տոկիոն ընտրվել էր որպես Օլիմպիական խաղերի ընդունող քաղաք ՄՕԿ-ի 55-րդ նստաշրջանում, որը տեղի էր ունեցել Արևմտյան Գերմանիայում 1959 թվականի մայիսի 26-ին։

Այս խաղերի ժամանակ առաջին անգամ կիրառվեց մրցույթների ուղիղ ցուցադրումը այլ երկրներում, մինչ այդ խաղերը ցուցադրվում էին ձայնագրություններով։ Սա նաև առաջին օլիմպիական խաղերն էր, որի հեռարձակումը մասնակիորեն կատարվում էր գունավոր։ Ճապոնիայում մեծ ժողովրդականություն վայելող սումոյի և ձյուդոյի մրցույթները ցուցադրվեցին Տոշիբայի նոր գունավոր հեռարձակման համակարգով, սակայն միայն ներքին շուկայում։ 1965 թվականին Կոն Իչիկավայի կողմից նկարահանվել է վավերագրական կինոնկար նվիրված Տոկիոյի օլիմպիական խաղերին։

Խաղերը անցկացվեցին հոկտեմբերի կեսերին, հաշվի առնելով քաղաքի ամառային տապեը և սեպտեմբերյան թայֆունների ժամանակաշրջանը։ Նախորդ խաղերը կայացան Հռոմում 1960 թվականին և սկսվեցին օգոստոսի վերջերին, երբ չափազանց շոգ էր։ Մյուս խաղերը կայացան 1968 թվականին Մեխիկոյում և նույնպես սկսվեցին հոկտեմբերին։

## Մեդալային հաշվարկ
thumb|upright|

1964 թվականի խաղերի լավագույն տաս երկները մեդալային հաշվարկում հետևյալն են`

Հաշվարկում առաջնությունը տրված է սկզբում ոսկե մեդալների քանակին, այնուհետև արծաթե մեդալների քանակին, իսկ վերջում բրոնզե մեդալների քանակին։

## Ծանոթագրություններ

Կատեգորիա:1964 սպորտում
Կատեգորիա:Ամառային օլիմպիական խաղեր
*
Մանուել դե Գոնգորա ի Մարտինես

**Մանուել դե Գոնգորա ի Մարտինես** (, հունվարի 13, 1822, Տաբերնաս, Ալմերիա, Իսպանիա - ապրիլի 10, 1884, Մադրիդ, Իսպանիա), իսպանացի հնագետ, արխիվարիուս, գրադարանավար, Գրանադայի փաստաբանների միության անդամ։

## Կենսագրություն
Մանուել դե Գոնգորա ի Մարտինեսը ծնվել է 1822 թվականի հունվարի 13-ին Իսպանիայի Ալմերիա պրովինցիայի Տաբերնաս համայնքում։ Ընդունվել է Գրանադայի համալսարան և սովորել իրավունք։ 1868 թվականին հայտնաբերել է Ալմերիայի Արձանագրությունների քարանձավը, որը տեղակայված է Վելես Բլանկո համայնքում։ Քարանձավում բացի ժայռային «կտավները», գտել է նաև Ինդալոյի զարդապատկերը։ Եղել է Գրանադայի համալսարանի Փիլիսոփայության և հումանիտար գիտությունների ֆակուլտետի դեկանը, Խաենի ինստիտուտի փոխտնօրենը, իսկ 1858 թվականից Համաշխարհային պատմության ամբիոնի պրոֆեսոր։ 1866 թվականին ընտրվել է Հռոմի, Բեռլինի և Փարիզի Հնագիտական ինստիտուտների անդամ։ Եղել է Սևիլիյայի գրչության ակադեմիայի և Գրանադայի Real Academia de Bellas Artes de Nuestra Señora de las Angustias ակադեմիայի անդամ։

## Աշխատություններ
* Antigüedades prehistóricas de Andalucía (1868)
* Viaje literario por las provincias de Granada y Jaén (1860)
* A la Hermanita Carmen y a las monjas del convento de Santa Catalina de Zafra de Granada (1873)
* Lecciones de historia universal (1878)
* Lecciones de historia universal y particular de España (1878)
* Monumentos del antiguo Reino de Granada (1870)
* Memoria sobre la cueva de los Murciélagos
* Nociones de historia universal (1882)
* Nociones de Historia Universal y de España (1882)

## Աղբյուրներ
* Almeriapedia "Manuel de Góngora y Martínez"

Կատեգորիա:Իսպանացի հնագետներ
Կատեգորիա:Իսպանացի գրադարանավարներ
Կատեգորիա:Իսպանացի պատմաբաններ
Կատեգորիա:Իսպանացի գրողներ
Հակոբ Ավետիքյան

**Հակոբ Դանիելի Ավետիքյան**, արևմտահայերեն՝ **Յակոբ Դանիէլի Աւետիքեան** (Նոյեմբերի 21, 1945, Բեյրութ, Լիբանան), հայ լրագրող, վերլուծաբան, հրապարակախոս, գլխավոր խմբագիր և Ռամկավար Ազատական Կուսակցության (Հայաստան) ատենապետ։

Ժամանակակից հայ լրագրության ակնառու ներկայացուցիչներից մեկն է։ Մեծ ներդրում ունի նորանկախ Հայաստանում ազատ մամուլի ստեղծման և կայացման գործում։ Սփյուռքում և հայրենիքում տասնամյակներ շարունակվող իր բեղմնավոր գործունեության շնորհիվ վաստակել է բարձր հեղինակություն ընթերցողների շրջանում և ողջ հասարակության մեջ։

## Կենսագրություն
Ծնվել է Լիբանանի մայրաքաղաք Բեյրութում 1945 թվականին։ Հայրենադարձվում է Հայաստան, Երևանում՝ սովորել է Երևանի պետական համալսարանում։ Ավարտել է ԵՊՀ բանասիրական ֆակուլտետը (1970)։ Վերադարձել է Լիբանան։ 1970-1980 թվականներին՝ ՌԱԿ Բեյրութի (Լիբանան) «Զարթոնք» պաշտոնաթերթի թղթակից։ ՌԱԿ 1980-1990 թվականներին՝ «Զարթոնք» պաշտոնաթերթի գլխավոր խմբագիրը։ 1990 թվականին վերադարձել է Հայաստան։ 1990 թվականին հիմնադրել է «Ազգ» օրաթերթը (Երևան)։ 1990-2014 թվականներին՝ «Ազգ» օրաթերթի, 2015 թվականին՝ Ազգ թերթի գլխավոր խմբագիրն է։ Լիբանանի լրագրողների միության անդամ է 1990 թվականից, Հայաստանի ժուռնալիստների միության անդամ 2002 թվականից։ Թեքեյան մշակութային միության վարչության անդամ է։

## Աշխատանք
### Լրագրող և գլխավոր խմբագիր
* Սովորել է Երևանի պետական համալսարանում։ 
* Ավարտել է ԵՊՀ բանասիրական ֆակուլտետը (1970)։ 
* Վերադարձել է Լիբանան։ 1970-1980 թվականներին՝ ՌԱԿ Բեյրութի (Լիբանան) «Զարթոնք» պաշտոնաթերթի թղթակից։ 
* 1980-1990 թվականներին՝ ՌԱԿ «Զարթոնք» պաշտոնաթերթի գլխավոր խմբագիրը։ 
* 1990 թվականին վերադարձել է Հայաստան։ 1990 թվականին հիմնադրել է «Ազգ» օրաթերթը (Երևան)։ 
* 1990-1991 թվականներին՝ «Ազգ» եռօրյա թերթի, 1991-2014 թվականներին՝ «Ազգ» օրաթերթի, 2015 թվականին՝ «Ազգ» շաբաթաթերթի գլխավոր խմբագիրն է։ 
* Լիբանանի լրագրողների միության անդամ է 1990 թվականից։
* Հայաստանի ժուռնալիստների միության անդամ է 2002 թվականից։

### ՌԱԿ-ի ատենապետ
* ՌԱԿ անդամ 1978 թվականից։
* Ռամկավար Ազատական Կուսակցության (Հայաստան) ատենապետ, 2009-2015։

## Պարգևներ և մրցանակներ
* Հայաստանի վաստակավոր լրագրող (2009)
* Վարդգես և Ռիտա Պալյան հիմնադրամի մրցանակ։
* Թեքեյան մշակութային միության անդամ։

## Ծանօթագրութիւններ

## Արտաքին հղումներ
*Հակոբ Ավետիքյան - zarkfoundation.com

Կատեգորիա:Լիբանանահայ լրագրողներ
Կատեգորիա:Հայ խմբագիրներ
Կատեգորիա:Հայ լրագրողներ
Կատեգորիա:Մովսես Խորենացու մեդալակիրներ
Կատեգորիա:ԵՊՀ շրջանավարտներ
Կատեգորիա:Ռամկավար ազատական կուսակցության անդամներ
Մանուել Պերես Վիլյամիլ

**Մանուել Պերես Վիլյամիլ** (, հոկտեմբերի 6, 1849։, Սինգուենսա, Գուադալախարա, Իսպանիա - դեկտեմբերի 11, 1917, Մադրիդ, Իսպանիա), իսպանացի պատմաբան, լրագրող, գրող, հնագետ, Իսպանիայի պատմության արքայական ակադեմիայի ակադեմիկոս, փիլիսոփայության, իրավունքի և հումանիտար գիտությունների դոկտոր։ 1879-1887 թվականներին ղեկավարել է La Ilustración Católica ամսագիրը։ Երկար տարիներ աշխատել է Հնագիտական ազգային թանգարանում։ Նրա գաղափարախոսությունը սահմանվում էր որպես պահպանողական և նեոկաթոլիկ։ Մանուել Պերես Վիլյամիլի և Մարիա դել Կարմեն Գարսիա Սոմոլինոսի որդին էր։ Ամուսնացել է Կոնսեպսիոն Պինեդայի հետ։

## Նշումներ

## Ծանոթագրություններ

## Գրականություն
* 
* 

Կատեգորիա:Իսպանացի գրողներ
Կատեգորիա:Իսպանացի լրագրողներ
Կատեգորիա:Իսպանացի հնագետներ
Կատեգորիա:Իսպանացի պատմաբաններ
Կատեգորիա:Փիլիսոփայական գիտությունների դոկտորներ
Պոզո Մորոյի դամբարան

**Պոզո Մորոյի դամբարան** (), մ. թ. ա. 6-րդ դարի իբերիական դամբարան, որը հայտնաբերվել է 1970 թվականին Ալբասետե համայնքում կատարված պեղումների ժամանակ։

## Տեղայնք
Պոզո Մորոն գտնվում է Չինչիլիա դե մոնտե Արագոն իսպանական համայնքին մոտ, ծովի մակարդակից 840 մետր բարձրության և Միջերկրականի ափից 125 կմ հեռավորության վրա, հին ճանապարհների կարևորագույն խաչմերուկում։ Կարթագենից դեպի Ալկալա դե Էնարես ճանապարհն անցնելով կենտրոնական իսպանական բարձրավանդակով հատում է Ավգուստովա ճանապարհը, անցնում Գվադալկիվիր գետի երկայնքով դեպի Կադիս և Իսպանական Լևանտ։

## Նկարագրություն
Դամբարանը հայտնաբերվել է իբերիական մեռելաքաղաքում մասնատված սփռված 12 x 12 մ տարածքում և վերականգնվել է Մադրիդի ազգային հնագիտական թանգարանում։

Դամբարանը կառուցել է իբերիացի մի թագավոր մոտ մ. թ. ա. 500: Այն հայտնի է որպես ամենահին իբերիական գերեզման-հուշարձան։ Ուղղանկյուն աղյուսների վրա հայտնաբերված կետերը հնարավորություն են տվել կառույցը ճշգրիտ վերականգնել։ Այն ունեցել է 10 մետր բարձրություն և կանգնած է եղել եռահարկ պատվանդանի վրա, որն ունեցել է մոտ 3.65 մետր երկարություն յուրաքանչյուր կողմից։ Չորս քարե առյուծներ կանգնած են դամբարանի անկյուններում, որի պատերը զարդարված են հարթաքանդակներով։ Այս քանդակը պատկանում է իբերիական արվեստի արևելյան փուլին և նկատելի է խեթական և սիրիական արվեստի ազդեցությունը։

## Պատկերասրահ

Monumento de Pozo Moro (M.A.N. Inv.1999-76-A) 03.jpg|Առյուծ
Madrid Pozo Moro 16.JPG|Առյուծներ
Monumento de Pozo Moro (M.A.N. Inv.1999-76-A) 02.jpg|Հարթաքանդակ
Madrid Pozo Moro 01.JPG|Հարթաքանդակ


## Գրականություն
* Martín Almagro-Gorbea: *Pozo Moro*. In: Michael Koch (Ed.)։ *Die Iberer* (Exhibition Catalogue). Hirmer, München 1998, ISBN 3-7774-7710-9, pp.&nbsp;148−149.
*Laura Alcalá-Zamora: La necrópolis Ibérica de Pozo Moro, Real Academia de la Historia (España). Publicado por la Real Academia de la Historia, 2003. ISBN 84-95983-47-8.
*Pascual Izquierdo Egea: «Pozo Moro y los cambios socio-económicos de la protohistoria ibérica durante los siglos V y IV antes de nuestra era». Arqueología Iberoamericana 2, 2009, ISSN 1989-4104, pp.&nbsp;5–23.

## Ծանոթագրություններ

Կատեգորիա:Իսպանիայի դամբարաններ
Կատեգորիա:Մադրիդի ազգային հնագիտական թանգարանի նմուշներ
Կատեգորիա:Մ.թ.ա. 6-րդ դարում կառուցումն ավարտված շենքեր և կառույցներ
Վենտուրա Ռուիս Ագիլերա

**Վենտուրա Ռուիս Ագիլերա** (, ), իսպանացի բանաստեղծ, գրող։

## Կենսագրություն
Վենտուրա Ռուիս Ագիլերան ծնվել է 1820 թվականին Սալամանկայում։ Ավարտել է Սալամանկայի համալսարանի բժշկական ֆակուլտետը։ 1844 թվականին տեղափոխվել է Մադրիդ, ներգրավվել քաղաքական լրագրության մեջ, լրագրական հոդվածներում աչքի ընկել խիզախությամբ և սատիրայով։ Զբաղեցրել է մի շարք կարևոր պաշտոններ, եղել է Մադրիդի Ազգային հնագիտական թանգարանի տնօրենը։

## Գրական գործունեություն
Ագիլերան ճանաչում է ձեռք բերել Ecos Nacionales (1849) բանաստեղծությունների ժողովածուով։ Այս բանաստեղծություններով, թերթերի հոդվածներով նա ջանացել է զանգվածների մոտ բարձրացնել ազգային արժանապատվությունը։ Նրա Elegías y armonías (1863) այնպիսի հաջողություն չունեցավ, ինչպես Ecos, իսկ Sátiras (1874) և Estaciones del año (1879) ստեղծագործությունները խոսեցին նրա նվազող ուժերի մասին։

Նրա արձակ ստեղծագործությունները, կարճ պատմվածքները հրատարակվել են։ Նրա աշխատանքների լիարժեք հավաքածուն «Obras Completas» Մադրիդում հայտնվել է 1873 թվականին, ընտրյալ բանաստեղծությունները «Poesias»՝ 1880 թվականին «Bibliotheca Universal»-ում (т. 65)։

Վենտուրա Ռուիս Ագիլերայի ստեղծագործությունների վրա մեծ ազդեցություն է ունեցել Պիեռ Ժան դե Բերանժեն։

## Ստեղծագործություններ
* Elegías y armonías (1863)
* Sátiras (1874)
* Estaciones del año (1879)
* Europa marcha
* El conspirador de á folio
* Del agua mansa nos libre Dios
* No se venga quien bien ama
* Bernardo de Saldaña
* Camino de Portugal
* La limosna y el perdón
* Flor marchita

## Գրականություն
* «Obras Completas» (полное собрание стихотворений Агилера). - Madrid, 1873.

## Ծանոթագրություններ

## Արտաքին հղումներ
* Proverbios ejemplares / por Ventura Ruiz Aguilera. Primera serie.
* Epístola, Ventura Ruiz Aguilera, (1820–1881)

Կատեգորիա:19-րդ դարի բանաստեղծներ
Կատեգորիա:Իսպանացի բանաստեղծներ
Կատեգորիա:Իսպանացի գրողներ
Կատեգորիա:Մադրիդի ազգային հնագիտական թանգարանի տնօրեններ
Կատեգորիա:Սալամանկայի համալսարանի շրջանավարտներ
Լեդի Գալերա

**Լեդի Գալերա**, **Կինը Գալերայից** (), կնոջ գիպսե ֆիգուր, ստեղծվել է մ.թ.ա. 7-րդ դարում և մարմնավորում է Մերձավոր Արևելքի աստվածուհի Աստրատային։ Գտնվում է Մադրիդի ազգային հնագիտական թանգարանում։

## Պատմություն
Լեդի Գալերան ստեղծվել է փյունիկյան ժամանակաշրջանում։ Նա նստած է երկու սֆինքսների վրա, ձեռքերում պահել է թասը, որտեղ լցվում է նրա կրծքերից հոսող ջուրը։ Մազերը և հագուստը հին եգիպտական ոճով են, տոկուն ու ամրակազմ մարմինը հիշեցնում է Միջագետքի արձանները։ Այն մինչև թաղման ծիսակարգի ժամանակ հողում հայտնվելը հավանաբար եղել է սուրբ առարկա, որը փոխանցվել է սերնդե սերունդ։

Արձանիկը գտնվել է նախկինում Տուտուգի կոչվող իսպանական Գալերա քաղաքում։ Մոտակայքում է գտնվում Cerro del Real-ը, իբերացիների Necropolis of Tutugi-ը, որը կարևոր հնագիտական վայր է, որտեղ կան տարբեր թագավորների գերեզմաններ, որոնք ուղղանկյունաձև են՝ պատված շրջանաձև բլուրով, որին հասնելու համար պետք է անցել երկար միջանցքով։ Այս գերեզմաններում հայտնաբերվել են փյունիկյան, հունական, իբերիական սկահակներ, զարդեր, զենքեր, կահույք, կավե և գիպսե ֆիգուրներ, որոնք թվագրվում են մ. թ. ա. 3-6 դդ։

## Պատկերասրահ

Museo Arqueológico Nacional - 33438 - Dama de Galera 01.jpg
Dama de Galera M.A.N. 01.JPG
Dama de Galera reducida.jpg
Museo Arqueológico Nacional - 33438 - Dama de Galera 02.jpg


## Տես նաև
* Կինը Իվիսայից
* Կինը Բասայից
* Կինը Էլչեից
* Կինը Սեռո դե լոս Սանտոսից
* Կինը Գվարդամարից

## Ծանոթագրություններ

## Արտաքին հղումներ
*ARTEHISTORIA.COM 

Կատեգորիա:Հին Մերձավոր Արևելքի քանդակներ
Կատեգորիա:Մադրիդի ազգային հնագիտական թանգարանի նմուշներ
Կատեգորիա:Գրանադա պրովինցիա
Կատեգորիա:Մ.թ.ա. 7-րդ դարի քանդակներ
Մանուել Ռիկո Սինոբաս

**Մանուել Ռիկո Սինոբաս** (, ), իսպանացի ֆիզիկոս և բժիշկ, առաջիններից մեկը Իսպանիայում, ով ուսումնասիրեց օդերևութաբանությունը։ 1861 թվականի մայիսից Իսպանիայի Բժշկական ազգային արքայական ակադեմիայի ակադեմիկոս։

Ֆիզիկայի և բժշկական գիտությունների դոկտորն իրեն նվիրեց ֆիզիկային և տարիներ շարունակ աշխատում էր Մադրիդի Կենտրոնական համալսարանի ֆիզիկայի ամբիոնում որպես պրոֆեսոր։ Եղել է Իսպանիայի Գիտությունների արքայական ակադեմիայի փոխնախագահը, Բժշկական ազգային արքայական ակադեմիայի անդամ։ Աչքի էր ընկնում օդերևութաբանության իր ուսումնասիրություններով։ Բացի այդ հրատարակել է Ալֆոնսո X Իմաստունի *Libro del saber de astrología* գիրքը։

## Աշխատություններ
* Memoria sobre las causas meteorológicofísicas que producen las constantes sequías de Murcia y Almería (1851, Մադրիդ, Իսպանիայի Գիտությունների արքայական ակադեմիայից ստացել է մրցանակ)
* Manual de Física y elementos de Química (1856, Մադրիդ)
* Resumen de los trabajos meteorológicos correspondientes al año 1854, verificados en el Observatorio astronómico de Madrid. (1857, Մադրիդ)
* Los eclipses solares y muy principalmente el de 18 de julio de 1850
* Estudio del huracán que pasó sobre una parte de la Península española el día 29 de octubre de 1842
* Noticia de las auroras boreales observadas en España durante el siglo XVIII y parte del XIX
* Fenómenos de la electricidad atmosférica.

## Աղբյուրներ
*
* Enciclopedia Universal Ilustrada Europeo-Americana (Espasa), 51-րդ հատոր

## Ծանոթագրություններ

Կատեգորիա:Իսպանացի բժիշկներ
Կատեգորիա:Իսպանացի գիտնականներ
Գրիգոր Չախիրյան

**Գրիգոր Չախիրյան** (), հայ կինոգետ, կինոսցենարիստ։

Եղբայրը՝ Սերգեյ Պավելի Չախիրյանը (1907-1985), եղել է խորհրդային գծանկարիչ։

## Կենսագրություն
Գրիգոր Չախիրյանը ծնվել է 1902 թվականի դեկտեմբերի 17-ին Նոր Նախիջևանում (այժմ՝ Դոնի Ռոստով)՝ հարուստ ընտանիքում։ 1924 թվականին ավարտել է Դոնեցկի համալսարանի հասարակական գիտությունների ֆակուլտետի իրավաբանական բաժինը։ 1927 թվականից հանդես է եկել որպես կինոքննադատ, եղել է կինոյի մասին մի շարք հոդվածների և գրքերի հեղինակ։

1929-1934 թվականներին աշխատել է «Հայֆիլմ», եղել կինոստուդիայի առաջին ղեկավարը, 1930 թվականին կազմակերպել և ղեկավարել է «Արմենկինո» ամսագիրը, որն ի սկզբանե հրատարակվել է ամիսը մեկ անգամ, ապա՝ երկու անգամ։ Գրել է սցենարներ գիտահանրամատչելի, վավերագրական ֆիլմերի և «Պարտված վիշապները» (1931, Լևոն Քալանթարի հետ) և «Ծույլը» (1932, Ի. Ն. Պերեստիանիի հետ) գեղարվեստական ֆիլմերի համար։

Ավարտել է Կինեմատոգրաֆիայի բարձրագույն ինստիտուտի ասպիրանտուրան և պաշտպանել ատենախոսություն՝ ստանալով արվեստագիտության թեկնածուի աստիճան։ 
1937-1940 թվականներին աշխատել է Կինոյի և լուսանկարչության գլխավոր վարչությունում որպես խմբագիր և ԽՍՀՄ Ժողովրդական կոմիսարների խորհրդի կինեմատոգրաֆիայի կոմիտեի գեղարվեստական ֆիլմերի արտադրության գլխավոր վարչությունում ավագ խմբագիր, 1941-1944 թվականներին աշխատել է «Երևան» կինոստուդիայում, իսկ 1944 թվականից եղել Հայկական ԽՍՀ կինեմատոգրաֆիայի վարչության պետի տեղակալ։ 1944 թվականին նշանակվել է ՀՀ կինեմատոգրաֆիայի հարցերով վարչության պետի տեղակալ, 1949 թվականից  աշխատել է ԽՍՀՄ Գիտությունների ակադեմիայի արվեստի պատմության ինստիտուտի ավագ գիտաշխատող։

Մահացել է 1971 թվականի հուլիսի 30-ին, Երևանում։

## Դերեր ֆիլմերում
* «Կիկոս», 1931 
* «Մեքսիկական դիպլոմատներ», 1932

## Սցենարներ
* «Անբանը», 1932
* «Էջմիածնի եկեղեցին», 1932 
* «Երբ ծաղկում են այգիները», 1934

## Խմբագիր
* Դավիթ Բեկ

## Մատենագիտություն
* На автомобиле по Армении: Для туристов / Гр. Чахирьян; О-во пролет. туризма и экскурсий ССР Армении (ОПТЭ). — Эривань: Госиздат, 1935. — 43 с.
* Путешествие в страну пещер / Гр. Чахирьян; О-во пролет. туризма и экскурсий ССР Армении (ОПТЭ). — Эривань: Госиздат, 1936. — 29 с.
* Михаил Чиаурели. — [Москва]: Госкиноиздат, 1939. — 48 с.
* Самое важное, самое массовое из искусств / З. Григорьев, Г. Чахирян. — [Москва]: Госкиноиздат, 1940. — 72 с.
* У истоков жизни: [Очерк о науч.-попул. фильме и его создателях]. — Москва: Искусство, 1955. — 76 с.
* Кинематография Армении: [Сборник статей] / М-во культуры СССР. Ин-т истории искусства; [Отв. ред. Г. Чахирьян]. — Москва: Изд-во вост. лит., 1962. — 347 с. 
* Большой экран Армении. — Москва: Бюро пропаганды сов. киноискусства, 1971. — 95 с.
* Изобразительный мир экрана / Г. Чахирьян; [Предисл. Р. Юренева]. — Москва: Искусство, 1977. — 255 с.

## Ծանոթագրություններ

Կատեգորիա:ԽՍՀՄ կինեմատոգրաֆիստների միության անդամներ
Կատեգորիա:Խորհրդային դերասաններ
Կատեգորիա:Հայ կինոգետներ
Կատեգորիա:Հայ կինոսցենարիստներ
Բաենայի էգ առյուծը

**Բաենայի էգ առյուծը** (), Մ.թ.ա. 6-րդ դարի կրաքարե իբերիական քանդակ։

## Պատմություն
Հայտնաբերվել է Cerro del Minguillar հնագիտական վայրում, Բաենա քաղաքի (Կորդովայի շրջան, Անդալուսիա, Իսպանիա) շրջակայքում, որտեղ հայտնաբերվել են իբերո-հռոմեական Իպոնուբա քաղաքի ավերակները։

Քանդակում ներկայացված է պառկած ու սպառնացող առյուծ, որը, հավանաբար, եղել է թաղման ծիսակարգի հուշարձան, այլաբանորեն՝ պահապան։

Քանդակը ցուցադրվում է Մադրիդի Ազգային հնագիտական թանգարանում 20418 համարի ներքո։ Քանդակի բրոնզե վերարտադրությունը գտնվում է Բաենայի Plaza Palacio-ում։

## Տվյալներ
Կրաքարե առյուծակերպ հնաոճ քանդակն ունի 51 սմ բարձրություն, 95 սմ երկարություն և 26 սմ լայնություն։

## Տես նաև
* Ազգային հնագիտական թանգարան (Մադրիդ)
* Ցուլը Օսունայից
* Սֆինքսը Ագոստից

## Ծանոթագրություններ

## Արտաքին հղումներ
* Ayuntamiento de Baena 
* Sitio web del Museo Arqueológico Nacional

Կատեգորիա:Մադրիդի ազգային հնագիտական թանգարանի նմուշներ
Սոնյա Եսման

**Սոնյա Եսման** (, ծնվել է Սանկտ Պետերբուրգում) մոդել, բլոգեր։

## Կենսագրություն
Սկզբից Սոնյան լքեց եկավ դպրոցից և անցավ տնային ուսուցման։ Հետագայում հաջողությամբ ավարտեց դպրոցը իր համադասարանցիներից 6 ամիս շուտ։ 16 տարեկանից Սոնյան որոշեց մոդել դառնալ։ Նրա արտաքին տվյալները թույլ էին տալիս նրան հաջողության հասնել։ Սակայն պոդիումի վրա աշխատանքը և ամսագրերի համար նկարահանումները շատ դժվար են։ Սոնյան նաև հաճախում է դերասանական արվեստի դասերի

Տասնյոթ տարեկանում Սոնյան հայտնի դարձավ Youtube-ում և մոդելային բիզնեսում։ Նա Էջեր բացեց սոցիալական ցանցերում որոնք են Youtube, ՎԿ, Ինստագրամ, Tumblr, Twitter և սկսեց խորհուրդներ տալ սննդակարգի, գեղեցկության, նորաձևության վերաբերյալ։

Իր բլոգը ստեղծելով YouTube-ում, Սոնյան ուզում էր օգնել իր հասակակիցներին գտնել իրենց այս կյանքում և ավելի ուրախ դառնալ։ Նա հավաքեց ավելի քան 1,5 միլլիոն հետևորդ, որոնք ոչ միայն հետևում են նրա խորհուրդներին, այլ նաև շփվում են նրա հետ։

Նրա հիմնական աշխատանքն է մոդելինգը։ 18 տարեկանում Սոնյան պայմանագիր է կնքել կանադական հայտնի մոդելային ընկերության՝ Plutino-ի հետ։

## Ծանոթագրություններ

Կատեգորիա:Մոդելներ
Դալի Պլազայի տոնածառ

[300px|thumb|աջից|[Չիկագոյի տոնածառը Միլենիում պարկում 2015 թվականին]]

**Չիկագո Քրիսմըս Թրի**-ն (Chicago Christmas Tree) Չիկագո քաղաքի պաշտոնական տոնածառն է, այն կոչվում է նաև Դալի Պլազայի տոնածառ։ Այն գտնվում է Միլենիում պարկում։ Պատմությունն ասում է, որ այդ տոնածառը տեղադրվել է Գրանդ պարկում և Դալի պլազայում։

## Պատմություն
Չիկագո քաղաքի առաջին պաշտոնական տոնածառը տեղադրվել է 1913 թվականին Գրանդ պարկում՝ Սուրբ Ծննդյան նախօրեին, քաղաքապետ Քարտեր Հարիսոնի կողմից։ Առաջին տոնածառը 35 ֆուտ (11 մետր) բարձրություն ունեցող եղևնի էր։ 1956 թվականի դեկտեմբերին պաշտոնական տոնածառը դարձյալ տեղադրվեց Գրանդ պարկում՝ Միչիգան պողոտայի վրա, սակայն այն մեկ ամբողջական ծառ չէր։ Տոնածառը պատրաստված էր բազմաթիվ փոքրիկ ծառերից, ուներ 70 ֆուտ (21 մետր) բարձրություն, զարդարված էր 4000 լույսերով և 2000 զարդերով։ 1966 թվականին նախորդող Սուրբ Ծննդից սկսած տոնածառը տեղադրվել է Սիվիք Ցենտր պլազայում, որն այժմ հայտնի է Դալի պլազա անունով։ Եղևնին տեղադրված է եղել Դալի պլազայում բացառությամբ 1981 թվականը։ Քաղաքը շարունակել է օգտագործել բազմաթիվ տոնածառեր։ Իսկ 2008 թվականի տոնածառը բաղկացած է եղել 113 անհատական ծառերից և ուներ 85 ֆուտ (26 մետր) բարձրություն։ 
2009 թվականին Դալի Պլազայի տոնածառը նվիրաբերել է մի ընտանիք, որն ապրում է Իլինոյս նահանգի Պալոս Հեյթս քաղաքում։ 2009 թվականին տոնածառի գինը կրճատվել է մոտ կեսով, ծառը կանգնեցվել է, զարդարվել և պահպանվել։ 2010 թվականին առաջին անգամ Դալի Պլազայի տոնածառն ընտրվել է մրցույթի միջոցով։ Մրցույթը սկսվել է 2010 թվականի հուլիսին, սակայն մրցույթի ժամկետը երկարաձգվեց այն բանից հետո, երբ ոչ մի օրիգինալ հայտ չէր ներկայացվել։ Մրցույթի հաղթողը որոշվել է քվեարկության արդյունքների հիման վրա։ 2015 թվականին Չիկագոյի տոնածառը տեղափոխվել է նոր վայր՝ Միլենիում պարկ։

## Նկարագրություն
Չիկագոյի պաշտոնական տոնածառի բարձրությունը փոփոխվում է 35 ֆուտ (11 մետր), 70 ֆուտ (21 մետր), այնուհետև 1913 թվականին 85 ֆուտ (26 մետր)։ 2010 թվականի մրցույթում հաղթած տոնածառը պետք է համապատասխաներ մի շարք նախադրյալների։ Հաղթող ծառը պետք է լիներ առնվազն 55 ոտնաչափ (17 մետր)։
Ծառն օգտագործվում է 2010 թվականին զարդարված 7000 լույսերով։

## Ծանոթագրություններ

Կատեգորիա:Հանրահայտ եղևնիներ
Կատեգորիա:Տոնածառեր այբբենական կարգով
Ռուանդերեն

**Ռուանդերեն** (ինքնանվանում՝ Kinyarwanda), Ռուանդայում խոսող ժողվրդի մեծամասնական լեզուն է։ Ռուանդերենը պատկանում է Բանտու լեզվաընտանիքի Նիգերոկոնգոլեզյան լեզուների շարքին։ Ռուանդերենը մեծ մասամբ տարածված է Ռուանդայու, որտեղ այն համարվում է պաշտոնական լեզու։ Լեզուն տարածված է նաև Ռուանդայի հարավում և Կոնգոյի Դեմոկրատական Հանրապետություն արևելյան մասում։

## Հնչակարգություն
Ռուանդերենը համարվում է երաժշտական լեզու։

Գրականությունը հիմնված է լատիներենի այբուբենի վրա.

Ոչ պաշտոնական խոսքի բառերի վերջում շատ հաճախ բացակայում է «a», «e», կամ «i» ձայնավորները, որին հաջորդում է մի բառ, որը սկսում է ձայնավորով, որը, սակայն, չի արտացոլվում գրերում։ Օրինակ, իրենց ազգային հիմնի տողերից այս մեկը՝ *Reka tukurate tukuvuge ibigwi wowe utubumbiye hamwe twese Abanyarwanda uko watubyaye berwa, sugira, singizwa itek* արտասանվում է «reka tukurate tukuvug' ibigwi wow' utubumiye hamwe twes' abanyarwand' uko watubyaye berwa, sugira singizw' iteka»:

Զուգորդություններ «ki»-ն և «ke»-ն կարող են արտասանվել այսպես  կամ այսպես , կամ էլ որպես  և , կախված խոսողի գերադասումից։

Ոչ պաշտոնական լեզվում կան մի շարք նորմայից շեղումներ «բաղաձայն+w» և «բաղաձայն+y» զուգակցումներում։ Մասնավորապես «rw» զուգակցումում (ինչպես *Rwanda* բառում) արտասանվում է ինչպես : Առավել ակնառու տարբերությունները.

::

Բոլոր բերված զուգակցումներում ձայները արտասանվումեն առանձին։ Օրինակ, *Rwanda* բառը արտասանվում է ինչպես :

## Քերականություն
Ռուանդերենում կա գոյականի տասը անվանական դասակարգ։ Առաջին դասակարգումը նախատեսված է մարդկանց նշելու համար։ Երբ փոխարինում են ցուցական դերանունը, ձայնավոր նախածանցը բացակայում է (օրինակ, umu- → mu-)։

### Բայ
Անորոշ դերբայը սկսում է *gu-*-ով կամ *ku-*-ով (*kw-*-ի ձայնավորից առաջ)։ Նախածանցի խոնարհումից անորոշ դերբայը փոխարինվում է համապատասխան նախածանցով՝ ըստ ենթակայի։ Բայի ժամանակը որոշելու համար գոյություն ունի միջածանցի համակարգ։

**Նախածանցի դեմքերեը,**

**Միջածանցի ժամանակ.**

## Ծանոթագրություններ

## Գրականություն
;Ռուսերեն լեզվով
* 

;Այլ լեզուներով
* 
* 
* 
* 

## Արտաքին հղումներ
* Ռուանդերենը PanAfricanL10n կայքում 

Կատեգորիա:Ուգանդայի լեզուներ
Կատեգորիա:Ռուանդայի լեզուներ
Էդուարդո Սաավեդրա

**Էդուարդո Սաավեդրա** (, ), իսպանացի ինժեներ, ճարտարապետ, հնագետ և արաբագետ։ Եղել է Պատմության արքայական ակադեմիայի, Գիտությունների արքայական ակադեմիայի, Իսպանիայի արքայական ակադեմիայի անդամ, Աշխարհագրական արքայական միության հիմնադիրը և նախագահը։

## Կենսագրություն
Էդուարդո Սաավեդրան ծնվել է 1829 թվականի փետրվարի 27-ին Իսպանիայի Տառագոնա քաղաքում։ 1857 թվականին նախագծում է Չիպիոնայի փարոսը, որն Իսպանիայի ամենաբարձր փարոսն է։ 1860 թվականին հայտնաբերել է Նյումանսիայի ավերակները Սորիայի պրովինցիայում, ինչպես նաև նախագահում էր այն հանձնախումբը, որը զբաղվում էր տվյալ վայրի հնագիտական պեղումներով։ Երբ աշխատում էր Սորիայի և Էլ Բուրգո դե Օսմա-Սիուդադ դե Օսմայի ճանապարհների նախագծման վրա, հայտնաբերել է նաև Ուքսամա Արգաելան և Ավգուստոբրիգան կապող հռոմեական ճանապարհ։

## Աշխատություններ
### Հնագիտական ուսումնասիրություններ
* "Descripción de la vía romana entre Uxama y Augustóbriga", en *Memorias de la Real Academia de la Historia*, vol. 9, 1879

### Արաբագիտական ուսումնասիրություններ
* *La Geografía de España de El Idrisí* (1881, Մադրիդ)
* *Intereses de España en Marruecos* (1884, Մադրիդ)
* *Estudio sobre la invasión de los árabes en España* (1891, Մադրիդ)
* *La mujer mozárabe* (1904, Մադրիդ)

### Ինժեներական ուսումնասիրություններ
* *Lecciones sobre la resistencia de los materiales* (1853) 
* *Instrucción sobre la estabilidad de las construcciones* (1860)

## Ծանոթագրություններ

## Գրականություն
* Mañas Martínez, José (1983), *Eduardo Saavedra, Ingeniero y Humanista*; prólogo de Julio Caro Baroja, Madrid:Turner-Colegio de Ingenieros de Caminos, Canales y Puertos.
* Manzanares de Cirre, Manuela (1972), *Arabistas españoles del siglo XIX*, Madrid, Instituto Hispano-Árabe de Cultura.
* 

## Արտաքին հղումներ
* Էդուարդո Սաավեդրայի աշխատությունները Սերվանտեսի վիրտուալ գրադարանում 
* Էդուարդո Սաավեդրան Biografías y vidas կայքում 
* La ingeniería española y el Canal de Suez. El primer viaje de una fragata española a través del canal (1869) : Exposición Universidad Politécnica de Madrid 

Կատեգորիա:Իսպանացի ինժեներներ
Կատեգորիա:Իսպանացի հնագետներ
Կատեգորիա:Իսպանացի ճարտարապետներ
Կատեգորիա:Իսպանացի արաբագետներ
Կատեգորիա:Իսպանացի ճարտարագետներ
Կատեգորիա:Մաթեմատիկոսներ այբբենական կարգով
Կատեգորիա:Իսպանիայի քաղաքական գործիչներ
Կատեգորիա:Կատալոնացի ճարտարապետներ
Գեղարվեստի թանգարան (Հերակլիոն)

**Հերակլիոնի գեղարվեստի թանգարան** (), ժամանակակից արվեստի թանգարան Հունաստանի Կրետե քաղաքում։

Թանգարանը զբաղեցնում է Նիմֆոն հրապարակի, Վենիզելոսը փողոցի, նախկին Սուրբ Մարկոս տաճարի տարածքը։

Թանգարանի ցուցադրումը կենտրոնանում և խթան է հանդիսանում Կրետեի ժամանակակից արվեստին։ Բացի այդ ցուցահանդեսում՝ երաժշտության ոլորտում, թանգարանը հյուրընկալում է երաժշտական խմբեր, իրականացնում համերգներ և հրատարակչական աշխատանքներ, անցկացվում են նաև սեմինարներ և կոնֆերանսներ։

## Պատկերասրահ

Concert_in_the_Egg.jpg| Համերգ կերպարվեստի թանգարանում
Minoan girl, c. 1600-1500 BCE, bronze, Crete, Cleveland Museum of Art.jpg
Clay figure of a bull archmus Heraklion.jpg|Հերակլիոն ցլի կավե մանրակերտը


## Արտաքին հղումներ
* Թանգարանի պաշտոնական կայք   

Կատեգորիա:Հունաստանի թանգարաններ
Կատեգորիա:Ժամանակակից արվեստի թանգարաններ
Impossible (երգ, Թրևիս Սքոթ)

«**Impossible**», ամերիկացի ռեփեր Թրևիս Սքոթի երգը։ Այն ընդգրկվել է նրա դեբյուտային «Rodeo» ալբոմում, որը թողարկվել է 2015 թվականի սեպտեմբերին։ Երգը գրվել է Թրևիս Սքոթի, Ալեն Ռիտերի և Մայք Դինի կողմից։

## Թողարկում
2015 թվականի օգոստոսի 26-ին հրապարակվեց «Rodeo» ալբոմի երգացանկը, որի 10-րդ ստեղծագործությունը կոչվում է «Impossible»։ «Rodeo» ալբոմը վաճառքի դուրս եկավ նույն տարվա սեպտեմբերի 4-ին։

## Քննադատական արձագանքներ
«Empty Lighthouse» կայքի լրագրող Նևին գրել է, որ «Impossible» և «Antidote» երգերը ալբոմի այն գործերն են, որոնցում Թրևիսը «շողում է» ինքնուրույն՝ առանց որևէ այլ հյուր կատարողի մասնակցության։ «Complex» ամսագրի լրագրող Ֆրեյզիեր Թարպը «Impossible»-ը համարել է ալբոմի լավագույն «պահերից» մեկը։ «XXL» ամսագրի լրագրող Ռոջեր Քրասթսը գրել է, որ «Impossible» և «I Can Tell» երգերում Թրևիսը ցույց է տալիս որակյալ երգեր ստեղծելու իր կարողությունը։

## Ծանոթագրություններ

Կատեգորիա:Թրևիս Սքոթի երգեր
Բանաձևերի լուծելիություն տեսություններում

**Բանաձևերի լուծելիություն տեսություններում** ― (անգլ․ *Satisfiability modulo theories* ― SMT) ինֆորմատիկայում և մաթեմատիկական տրամաբանությունում տրամաբանական բանաձևերի լուծելիության պրոբլեմի տեսակ է, որտեղ հաշվի են առնվում դրանց հիմքում ընկած տեսությունները։ Ինֆորմատիկայում հաճախակի օգտագործվող տեսություններից են իրական թվերի տեսությունը, ամբողջ թվերի տեսությունը, ինչպես նաև տարատեսակ տվյալների կառուցվածքների (ցուցակ, զանգված, բիթային վեկտոր և այլն) տեսությունները։ SMT֊ն կարելի է դիտարկել նաև որպես սահմանափակումների լուծելիության խնդրի մի տեսակ՝ դրանով իսկ որպես նաև սահմանափակումներով ծրագրավորման ֆորմալ մոտեցում։

## Սահմանումներ
SMT բանաձևը առաջին կարգի տրամաբանության բանաձև է, որտեղ որոշ ֆունկցիաների ու պրեդիկատների նշանակումներ (սիմվոլներ) ունեն լրացուցիչ նշանակություն, և SMT֊ն այդ բանաձևի լուծելիությունը որոշող խնդիրն է։ Այլ խոսքերով՝ պատկերացնենք Բուլյան լուծելիության խնդրի բանաձև, որում բինար փոփոխականները փոխարինված են ոչ֊բինար փոփոխականների բազմության վրա որոշված պրեդիկատներով։ Սովորաբար պրեդիկատը ոչ֊բինար արժեքների համար բինար արժեքներ վերադարձնող ֆունկցիա է։ Պրեդիկատների օրինակներ են գծային անհավասարությունները (օր․ 3x+2y-z\geq 4)։ Պրեդիկատները մեկնաբանվում են ըստ իրենց տեսությունների։

## Կիրառություններ
SMT բանաձևերը լուծող գործիքները կիրառելի են վերիֆիկացիայի, ծրագրերի կոռեկտության ստուգման, սիմվոլիկ կատարման վրա հիմնված թեսթավորման, և մատչելի ծրագրերի մեջ պետք եղածը որոնելով ծրագրերի հատվածների գեներացիայի համար։

### Վերիֆիկացիա
Կոմպյուտերային ծրագրերի թեսթավորման համար հաճախ օգտագորխվում են SMT բանաձևերը լուծող գործիքներ։ Ընդունված մեթոդ է նախապայմանները, ետպայմանները, կրկնությունների պայմանները և պնդումները թարգմանել SMT բանաձևերի՝ որոշելու համար, որ բոլոր հատկությունները պահպանվում են։

### Սիմվոլիկ կատարում
SMT բանաձևերը լուծող գործիքների կարևոր կիրառություն է ծրագրերի վերլուծության և թեսթավորման ժամանակ սիմվոլիկ կատարումը։

## Արտաքին հղումներ
* SMT-LIB գրադարանը
* Պրոբլեմի լուծման պրոցեդուրաներ ― ալգորիթմական մոտեցում

Կատեգորիա:Մաթեմատիկական տրամաբանություն
Կատեգորիա:Տեսական ինֆորմատիկա
Տրիպոլիի պաշարում (1289)

**Տրիպոլիի ճակատամարտ** կամ **Տրիպոլիի պաշարում** (), ճակատամարտ, որը տեղի է ունեցել Մամլուքների և խաչակրաց իշխանությունների միջև։

Ճակատամարտը տեղի է ունեցել Խաչակրաց արշավանքների ընթացքում։

Այուբյան մամլուքների դեմ կռվում էր Տրիպոլիի կոմսությունը, Տաճարականների միաբանությունը, Հիվանդախնամների միաբանությունը և Ջենովան։

1289 թվականին քրիստոնյաների բանակը մտավ Տրիպոլի սակայն մամլուքների կողմից արժանացավ հզոր դիմադրության։ Ապրիլին ֆրանսիացի խաչակիրները սկսեցին քաղաքի պաշարումը, սակայն մամլուքներին հաջողեց երկրից դուրս բերել խաչակրաց բանակը։

Խաչակրաց զինվորներից ողջ մնացածները տեղափոխվեցին Կիպրոս կղզի և պատրաստվեցին նոր խաչակրաց արշավանքի։

## Գրականություն
* Tyerman, Christopher, *God’s war, A new history of the Crusades*, ISBN 0-7139-9220-4
* Richard, Jean, *Histoire des Croisades*, ISBN 2-213-59787-1
* Runciman, Steven, *A History of the Crusades, III*, ISBN 014013705X

Կատեգորիա:Տրիպոլիի կոմսություն
Կատեգորիա:Խաչակիրների պաշարումներ
Ամեն ոք իր համար, իսկ Աստված՝ բոլորին դեմ

**Ամեն ոք իր համար, իսկ Աստված՝ բոլորին դեմ** (), նկարահանվել է Վեռներ Հերցոգի կողմից՝ 1974 թվականին։ Ֆիլմը Կասպար Հաուզերի՝ իրական դեռահասի ֆիլմ-կենսագրությունն է, ով անհայտ վայրից հայտնվել էր Նյուրնբերգում 1828 թվականին և հինգ տարի հետո սպանվել էր՝ անբացատրելի պատճառներով։ Կաննի փառատոնի ժյուրին 1975 թվականին այս ֆիլմը արժանացրել է գրան պրիի։ Ամերիկայում այն մեծ էկրաններ դուրս եկավ «Կասպար Հաուզերի գաղտնիք» անվանմամբ (անգլ.՝ The Enigma of Kaspar Hauser)։ 2002 թվականի օգոստոսին Anchor Bay Entertainment-ը թողարկեց ֆիլմի DVD տարբերակը՝ ռեժիսորի մեկնաբանություններով։

Հայտնի պատմության հետ առնչվելիս՝ Հերցոգը, ինչպես երևում է ֆիլմի անվանումից, պրոյեկցում է այն Աստծուն ցուցաբերած ցանկացած մարդու վերաբունքին, որի արդյունքն էր՝ «Արարչի և իր արարածների հզոր առեղծվածային զգայախաբությունը»։

## Սյուժե
Բրունո Ս.-ն, ով իր կյանքի մեծ մասը անցկացրել է մտավոր հետամնացների համար նախատեսված ապաստարանում, իր առաջին ֆիլմում խաղացել է Կասպար Հաուզերի դերը՝ այն մարդու, ով իր նման, մանուկ հասակից ապրել է նկուղում՝ չպատկերացնելով այլ մարդկանց գոյության մասին և միայն իմացել է գաղտնի անծանոթին, ով իր համար ուտելիք է բերել։

1828 թվականին այդ մարդը թողել է Կասպարին Նյուրնբերգի փողոցներից մեկում ասելով. «Սպասիր, ես կվերադառնամ»։

Բարեհոգի գրող Դաումերը թողնում է Կասպարին իր տանը ապրել։ Նա իրեն սովորեցնում է մարդկային հանրակեցության հիմունքները։ Կասպարին հաջողվում է շատ բան սովորել, բայց նրա տրամաբանության և կրոնի հանդեպ ունեցած պատկերացումը արմատական առումով տարբերվում է հասարակությունում ընդունվածներից։ Եվ բառերի լեզվից նա նախընտրում է երաժշտության լեզուն...

Անցավ մի քանի տարի և Կասպարի կյանքում հայտնվեց ևս մեկ գաղտնի անծանոթ։ Նրա հետ հանդիպելուց հետո գլխավոր հերոսին գտնում են նկուղում։ Ուշքի գալով՝ Կասպարը ևս մեկ անգամ ստիպված է լինում պաշտպանել իրեն՝ անծանոթի հարձակումից։ Ստացված վնասվածքից նա մահանում է։

## Մշակութային ակնարկներ
Ֆիլմում տեղ գտած համայնապատկերներն հիշատակված են Վ. Գ. Զեբալդի «Էմիգրանտներ» վեպում. «Տեսախցիկը տեղաշարժվում է ձախ, նկարագրելով լայն կամարը, և ցույց է տալիս բարձրադիր լեռնաշխարհի համայնապատկերը՝ լեռնային բարձունքներով։ Ամենից շատ այն հիշեցնում է հնդկական համայնապատկերը՝ աշտարակներով, որ նման էին մեհյանների, և տաճարների՝ տարօրինակ եռանկյունաձև ճակատների՝ անտառների կանաչներում»։

## Ծանոթագրություններ

## Արտաքին հղումներ
* 

Կատեգորիա:1970-ականների անգլերեն ֆիլմեր
Կատեգորիա:1974 դրամա ֆիլմեր
Կատեգորիա:1974 ֆիլմեր
Կատեգորիա:Գերմանական ֆիլմեր
Կատեգորիա:Գերմաներեն ֆիլմեր
Կատեգորիա:Ֆիլմեր հաշմանդամության մասին
Կատեգորիա:Ֆիլմեր, որոնց գործողությունները տեղի են ունենում 1828 թվականին
Կատեգորիա:1970-ականների գերմանական ֆիլմեր
Կատեգորիա:Ֆիլմեր, որոնց գործողությունները տեղի են ունենում 1830-ականներին
Դարիո Ֆրանչեսկինի

**Դարիո Ֆրանչեսկինի** (, ), իտալացի պետական և քաղաքական գործիչ : Իտալիայի դեմոկրատական կուսակցության առաջնորդ (2009, փետրվարի 21 – 2009, հոկտեմբերի 25)։

## Կենսագրություն
Դարիո Ֆրանչեսկինին եղել է Իտալիայի Խորհրդարանական Հանրապետության քրիստոնեա-դեմոկրատական կուսակցության 1950-ական թվականների առաջնորդ Ջորջիո Աննաբալե Ֆրանչեսկինիի որդին։

Ավարտել է Ֆերարյան համալսարանը, որտեղ սովորել է իրավունք և պատասխանատվություն։

Նա եղել է *«Անթեմ. Ժողովրդավարությունը ազատություն է»* կուսակցության հիմնադիր անդամներից մեկը։ 2009 թվականի փետրվարի 21-ին ընտրվել է Իտալիայի խորհրդարանի ազգային քարտուղար։

Նա գրել է նաև ատենախոսություն քաղաքական տեսության պատմության մասին։

Եղել է պատգամավորների պալատի անդամ։

## Ծանոթագրություններ

Կատեգորիա:Իտալացի իրավաբաններ
Կատեգորիա:Իտալացի իրավագետներ
Կատեգորիա:Իտալիայի քաղաքական գործիչներ
Կատեգորիա:Պետական գործիչներ
Հաջիրա

250px|մինիմինի|Բանգլադեշ, մի խումբ Հաջիրաներ
**Հաջիրա** (), երրորդ սեռի մարդիկ, Հաջիրա կամ տրանսգենդեր։ Հաջիրաները Հնդկաստանի, Բանգլադեշի, Նեպալի քաղաքացիներ են և Հինդու կրոնում համարվում են սուրբ էակներ, որոնք ապրում են երկրի վրա։ Հաջիրաները ամորձատված տղամարդիկ են, որոնք հագնվում են կնոջ նման։ Հարավային Ասիայում նրանց համարել են երրորդ սեռ․ ո՛չ կին, ո՛չ տղամարդ։ Հնդկաստանում և շատ պետություններում նրանք հավասար են հոգևորականի (գուրուի), Հարավային Ասիայում ապրում է մոտավորապես 5 մլն հաջիրա։ Հաջիրաները ունեն պաշտամունքի կարգավիճակ, հասարակ հնդիկի համար հաջիրա տեսնելը օրհնվելու նման մի բան է, կանայք տեսնելով հաջիրա խոնարհվում են նրանց առջև և օրհնություն խնդրում, եթե հաջիրան ինչ որ մի բան է ասում, հասարակ մարդիկ անմիջապես պետք է ենթարկվեն նրա կամքին։ Հաջիրաներին նվիրված բազմաթիվ ֆիլմեր և գրքեր են գրվում։ Ըստ Հինդու կրոնի Հաջիրաների մեջ ապրում է Շիվա Աստվածը։

Կատեգորիա:Կաստաներ
Ուկրաինական ազգային միություն

**Ուկրաինական ազգային միություն**, կրճատ՝ **ՈՒԱՄ** (), ուկրաինական աջ ծայրահեղական ազգայնական կուսակցություն։ Ուկրաինական ազգային միությունը հիմնվել է 2009 թվականին։ Քաղաքական գաղափարախոսության հիմքում են ռադիկալ ազգայնականությունը, եվրոսկեպտիցիզմը, հայրենասիրական պոպուլիզմը։ Կուսակցության ղեկավարը Վիտալի Կրիվոշեևն է։

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:Ազգայնական կուսակցություններ
Կատեգորիա:Ուկրաինայի ազգայնական կուսակցություններ
Կատեգորիա:Ուկրաինայի հասարակական կազմակերպություններ
Կինն Իվիսայից

**Կինն Իվիսայից** (), Իվիսա կղզուց հայտնաբերված կնոջ կավե ֆիգուր։

## Նկարագրություն
Կինը Իվիսայից կավե ֆիգուրն ունի 45.5 սմ բարձրություն, թվագրվում է մ. թ. ա. 3-րդ դար։ Ցուցադրվում է Մադրիդի ազգային հնագիտական թանգարանում։

Ֆիգուրը հայտնաբերվել է Միջերկրական ծովի Իվիսա կղզու մոտ գտնվող Puig des Molins մեռելաքաղաքում։ Պատրաստվել է կաղապարով, հետևի կողմում կա խոռոչ, որը հավանաբար օգտագործվել է այն կախելու համար։

Ֆիգուրը հավանաբար մարմնավորում է Կարթագենի Տանիթ աստվածուհուն՝ շքեզ հագուստով և զարդերով։

մինի|ձախից

### Չափերը
Քանդակն ունի 45.5 սմ բարձրություն, 16.5 սմ լայնություն և 8.6 սմ խորություն։

## Տես նաև
* Լեդի Գալերա
* Կինը Բասայից

## Ծանոթագրություններ

## Արտաքին հղումներ
*La Dama de Ibiza reina en Madrid

Կատեգորիա:Թանգարանային նմուշներ
Կատեգորիա:Մադրիդի ազգային հնագիտական թանգարանի նմուշներ
Կատեգորիա:Մ.թ.ա. 4-րդ դարի քանդակներ
Կատեգորիա:Եվրոպական քանդակագործություն
Կատեգորիա:Պիրենեյան թերակղզու հին պատմություն
Կատեգորիա:Մ.թ.ա. 3-րդ դարի քանդակներ
Բալիան դ'Իբելին

**Բալիան դը Իբելին** (, ), խաչակիր Իբելինների տոհմից, 1177 թ. ամուսնացել է Մարիա Կոմնինի հետ։ 1187 թ. գլխավորել է Երուսաղեմի պաշտպանությունը։

## Գործունեություն

Բալիանը բարոն Բարիսան դը Իբելինի որդին էր։ Բալդուին V-ի մահից հետո գոյացած գահակալական վեճերի ժամանակ աջակցում էր Իզաբելլա Երուսաղեմացուն։ Եղել է Ռայմոնդ III-ի համախոհը։ 1187 թվականին Հաթթինի ճակատամարտում Երուսաղեմի թագավորության ջախջախիչ պարտության ժամանակ այն եզակիներից էր, որ կարողացավ փրկվել գերեվարվելուց և մահից։ 1187 թ. վերադառնալով Երուսաղեմ փաստացի դարձավ թագավորության առաջնորդը, ուստի արքան՝ Գի դը Լուզինյանը գերեվարվել էր Հաթթինում։ 1,5 ամիս պատրաստվում էր Երուսաղեմի պաշտպանությանը։ 1187 թ. սեպտեմբերի 20-ից - հոկտեմբերի 2-ը կասեցնում էր սարակինոսների գրոհները, սակայն ուժերի խիստ անհավասարության պատճառով համաձայնեց հոկտեմբերի 2-ին պատվավոր պայմաններով հանձնել քաղաքը, այն բանից հետո, երբ Սալահ ալ-Դինին սպառանաց ոչնչացնել քաղաքում գտնվող մուսուլմանական սրբավայրերը։

## Կերպարը արվեստում
Ռիդլի Սքոթի Երկնային արքայություն ֆիլմում Բալիանի կերպարը կերտել է Օրլանդո Բլումը։ Ֆիլմում իրական դեպքերի խիստ փոփոխմամբ նկարագրվում է Բալիանի մուտքը Երուսաղեմ, Հաթթինի ճակատամարտը և Երուսաղեմի պաշտպանությունը։

## Գրականություն
* *De Expugnatione Terrae Sanctae per Saladinum*, translated by James A. Brundage, in *The Crusades: A Documentary Survey*. Marquette University Press, 1962.
* William of Tyre, *A History of Deeds Done Beyond the Sea*. E. A. Babcock and A. C. Krey, trans. Columbia University Press, 1943.
* *Chronique d'Ernoul et de Bernard le Trésorier*, edited by M. L. de Mas Latrie. La Société de l'Histoire de France, 1871.
* *La Continuation de Guillaume de Tyr (1184–1192)*, edited by Margaret Ruth Morgan. L'Académie des Inscriptions et Belles-Lettres, 1982.
* Ambroise, *The History of the Holy War*, translated by Marianne Ailes. Boydell Press, 2003.
* Chronicle of the Third Crusade, a Translation of *Itinerarium Peregrinorum et Gesta Regis Ricardi*, translated by Helen J. Nicholson. Ashgate, 1997.

Կատեգորիա:Խաչակրաց երրորդ արշավանքի քրիստոնյաներ
Կինը Բասայից

**Կինը Բասայից** (), բաստետանցիների կողմից ստեղծված իբերիական քանդակագործության հայտնի նմուշ։

## Նկարագրություն
Կրաքարից պատրաստված կնոջ կերպար, որը Ֆրանցիսկո Խոսե Օրեսեդո Վելոն 1971 թվականի հուլիսի 21-ին հայտնաբերել է բարձր սարահարթի հյուսիս-արևելքում՝ Գրանադա համայնքի Բասա քաղաքում։

Ներկայիս Բասա քաղաքի վայրում եղել է իբերո-հռոմեական Բաստի քաղաքը, որն ունեցել է 2 մեռելաքաղաքներ, որոնցից մեկում՝ Cerro del Santuario-ում, հայտնաբերվել և վերականգնվել է կնոջ կերպարը։

Կինը նստած է բազկաթոռին, կողքին կա ազատ տարածություն, որտեղ ենթադրվում է, գտնվում է դիակիզմանի մոխիրը։

Քանդակի անունը կապված է համաժողովրդական երևակայությամբ նրա զարմուհու Լեդի Էլչի հետ։ Մ. թ. ա. 4-րդ դար թվագրվող քանդակը Լեդի Էլչի քանդակի հետ համալրել է Մադրիդի ազգային հնագիտական թանգարանի հավաքածուն։

## Պատկերասրահ

Dama de Baza (M.A.N. Inv.1969-68-155-123A) 02.jpg
Dama de Baza Madrid 04.JPG
Dama de Baza Madrid 02.JPG
Museo Arqueologico Nacional Madrid.JPG


## Գրականություն
* Francisco J. Presedo Velo, «La Dama de Baza», Trabajos de prehistoria vol. 30, nº 1, 1973, págs. 151-216. ISSN 0082-5638
## Ծանոթագրություններ

## Արտաքին հղումներ

*Illustration of the Lady of Baza
*Article  at Enciclopedia Libre
*he Lady of Baza (La Dama de Baza)

Կատեգորիա:Թանգարանային նմուշներ
Կատեգորիա:Մ.թ.ա. 4-րդ դարի քանդակներ
Կատեգորիա:Մադրիդի ազգային հնագիտական թանգարանի նմուշներ
Կատեգորիա:Կանանց քանդակներ
Ելենա Արշակյան

**Ելենա Ժիրայրի Արշակյան** (), հայ ռեժիսոր, սցենարիստ, հաղորդավար, պրոդյուսեր։

## Կենսագրություն
Ելենա Ժիրայրի Արշակյանը ծնվել է 1984 թվականի հուլիսի 2-ին Երևանում։

Միջնակարգ ընդհանուր կրթություն ստացել է Երևանի Սիամանթոյի անվան թիվ 162 դպրոցում։ 
2001-2007 թթ սովորել է Երևանի թատրոնի և կինոյի պետական ինստիտուտի ռեժիսուրա բաժնում՝ ՀՀ ժողովրդական արտիստ Հրաչյա Գասպարյանի արվեստանոցում։

2004 թ.-ից աշխատել է Հայաստանի հանրային հեռուստաընկերությունում՝ որպես ժամանցային հաղորդումների սցենարի հեղինակ։

2007 թ.-ին «Նոր ալիք» ժամանցային և երաժշտական հեռուստաալիքը ներկայացնում է «Ինտերֆեյս» հաղորդումը, որի համահեղինակն ու հաղորդավարը Ելենան էր։

2014 թ. Հանրային հեռուստաընկերությունը եթեր է հեռարձակել «Մեր գյուղը» 16 մասից կազմված հեռուստասերիալը, որը պատմում է գյուղի առօրյա խնդիրների, հոգսերի և մարդկային փոխհարաբերությունների մասին։ Սերիալի հերոսները մեր կողքին ապրող պարզ և հասարակ մարդիկ են։ Հեռուստասերիալում իրենց մասնակցությունն են ունեցել ՀՀ վաստակավոր արտիստներ Դավիթ Հակոբյանը, Արա Դեղտրիկյանը, Վրույր Հարությունյանը, Ջուլիետա Ստեփանյանը, սիրված և ճանաչված դերասանուհի Սոֆիկ Սարգսյանը։ Հեռուստասերիալի ստեղծագործական կազմը շուտով հանդիսատեսի դատին է հանձնում նաև «Մեր գյուղը» գեղարվեստական ֆիլմը, որը ներկայացվում է «Ոսկե ծիրան», «Կին» և Կանադայի «Նուռ» միջազգային կինոփառատոներին։ Վերջինիս ժամանակ ֆիլմն արժանանում է երկու մրցանակի՝ «Տարվա լավագույն ֆիլմ» և «Հանդիսատեսի համակրանք»։

Ամուսնացած է, ունի մեկ դուստր։

## Ֆիլմագրություն

## Ընտանիք
* Հայրը՝ Ժիրայր Ռաֆիկի Արշակյանը (ծնվ. 17 ապրիլի 1957)
* Եղբայրը՝ Ռաֆայել Ժիրայրի Արշակյանը (ծնվ. 15 հունվարի 1986)
* Քույրը՝ Գոհար Ժիրայրի Արշակյանը (ծնվ. 7 ապրիլի 1991) - ռեժիսոր, թատերագետ

## Ծանոթագրություններ

## Արտաքին հղումներ

Կատեգորիա:Երևանի թատրոնի և կինոյի պետական ինստիտուտի շրջանավարտներ
Կատեգորիա:Հայ կինոռեժիսորներ
Կատեգորիա:Հայ հաղորդավարներ
Կատեգորիա:Հայ պրոդյուսերներ
Կատեգորիա:Հայ ռեժիսորներ
Կատեգորիա:Հայ սցենարիստներ
Թուր Գվադալախարայից

**Թուր Գվադալախարայից** (), Իբերական թերակղզուց հայտնաբերված բրոնզեդարյան զենք։ Աչքի է ընկնում ոսկե կոթով, հարուստ զարդարանքներով։ Հարթ պղինձն ամրացված է ոսկեպատ բռնակին։ Այն ստեղծվել է ոչ թե կիրառելու համար, այլ իբրև ուժի խորհրդանիշ։

## Հայտնաբերում
Հայտնաբերման մասին գրեթե ոչինչ հայտնի չէ։ Ըստ Մանուել Գոմես Մորենոնի թուրը Գվադալախարայից է։ Ըստ Խուան դե Մատա Կառիասոյի այն կարող է պատկանել Աստուրիայի թրերին։ Թուրը եղել է Ռոդրիգես Բաուզայի հավաքածուում։ Գեղարվեստի պալատի կողմից այն ձեռք է բերվել 1962 թվականին։

## Գրականություն
* Almagro Gorbea, Martín. «La espada de Guadalajara y sus paralelos penínsulares». Trabajos de Prehistoria. Volum 29 num. 1, 1972, pàg. 55-82.
* Brandherm, Dirk. «Algunas consideraciones acerca de la espada de Guadalajara ¿Un excepcional depósito desarticulado del Bronce Medio de la Meseta?». Trabajos de Prehistoria. Volum 55 num. 2, 1998, pàg. 177-184.
* Gómez-Moreno, Manuel. «Sobre lo argárico granadino». Míscelaneas, Historia-Arte-Arqueología, primera serie: La antigüedad. Instituto Diego Velázquez, 1949.
* «Espada de Guadalajara. Edad del Bronce» (PDF) (en castellà). La Pieza del Mes. Museo Arqueológico Nacional, 2003.
* «La Edad del Bronce». Historia de España. Menéndez Pidal, 1947.
մինի|ձախից

## Ծանոթագրություններ

## Արտաքին հղումներ
*A unique piece from the Bronze Age in the Peninsula. It represents the best example of the development of this model as a weapon of prestige and one that reveals social standing. 
* Sword from Guadalajaral

Կատեգորիա:Թանգարանային նմուշներ
Կատեգորիա:Մադրիդի ազգային հնագիտական թանգարանի նմուշներ
Կատեգորիա:Սառը զենքի նմուշներ
Արփա-Սևան

**Արփա-Սևան**, «Արփասևանշին» շինարարական կազմակերպությունը հիմնադրվել է 1969 թ. և 1998 թ. վերակազմավորվել «Արփա-Սևան» ԲԲԸ-ի։

## Ծանոթագրություններ

Կատեգորիա:Շինարարական կազմակերպություններ
Կատեգորիա:Հայաստանի կազմակերպություններ
Վամպիրի օրագրերը (7-րդ եթերաշրջան)

**[[Վամպիրի օրագրերը]]** ֆիլմի յոթերորդ եթերաշրջանը նկարահանվել է սկսած 2015 թվականի հունվարի 11-ին, իսկ պրեմիերան եղել է 2015 թվականի հոկտեմբերի 8-ին։ Սա առաջին եթերաշրջանն է, որտեղ չի նկարահանվել բուլղարացի դերասանուհի Նինա Դոբրևը և ամերիկացի դերասաններ Մայքլ Տրևինոն և Սթիվեն Ռ. Մակքուինը։

## Դերերում
### Հիմնական դերեր
* Փոլ Ուեսլի - Ստեֆան Սալվատոր/Ամբրոս (22 էպիզոդ)
* Իան Սոմերհոլդեր - Դեյմոն Սալվադոր (22 էպիզոդ)
* Քենդիս Աքոլա - Քերոլայն Ֆորբս (20 էպիզոդ)
* Կատերինա Գրեմ - Բոննի Բենեթ (19 էպիզոդ)
* Մեթթ Դևիս - Ալարիկ Զալցման (18 էպիզոդ)
* Մայքլ Մալարկի - Էնզո (17 էպիզոդ)
* Զաք Ռորիգ - Մեթթ Դոնովան (16 էպիզոդ)

### Երկրորդական դերեր
* Էլիզաբեթ Բլեքմոր - Վալերի Տյուլ (16 էպիզոդ)
* Լեսլի-Աննե Հաֆ - Ռայնա Կրուզ (13 էպիզոդ)
* Սքարլեթ Բիրն - Նորա (12 էպիզոդ)
* Թերեսա Լիան - Մերի Լուիս (11 էպիզոդ)
* Թոդդ Լասանս - Ջուլիան (10 էպիզոդ)
* Ջայդեն Քեին - Բեո (8 էպիզոդ)
* Մուզամ Մակկար - Ալեքսանդրիա Ջոն (5 էպիզոդ)

### Հատուկ հյուր դերեր
* Անն Վերշինգ - Լիլիան "Լիլի" Սալվատոր (9 էպիզոդ)
* Մայքլ Տրևինո - Թայլեր Լոկվուդ (4 էպիզոդ)
* Ժոզեֆ Մորգան - Կլաուս Մայքսլն (1 էպիզոդ)

### Հյուր դերեր
* Ջոդի Լին Օ'Կեֆ - Ջոսետ "Ջո" Լաֆլին / Ֆլորենս (3 էպիզոդ)
* Թիմ Կանգ - Օսկար / Անհայտ վամպիր (3 էպիզոդ)
* Ջաստիս Լիկ - Մալքոլմ (1 էպիզոդ)
* Ջոն Չառլիս Մայեր - Ջիսեպ Սալվատոր (երիտասարդ) (1 էպիզոդ)
* Veronica Galvez - young Rayna Cruz
* Susan Williams - Old Rayna
* Gerardo Gálvez - Vicente Cruz
* Brandon Akira - Lewis / Beau
* Merrill Capp - Dalton St. John

## Ծանոթագրություններ

Կատեգորիա:2015 հեռուստասերիալի եթերաշրջաններ
Կատեգորիա:2016 հեռուստասերիալի եթերաշրջաններ
Կատեգորիա:Վամպիրի օրագրերը
Տրոցկու սպանությունը

**«Տրոցկու սպանությունը»** (), այլ կերպ «*Սառցատապար*», ռեժիսոր Ջոզեֆ Լոուզիի կինոնկարը, որը էկրաններ է բարձրացել 1972 թվականին։

## Սյուժե
Ռեժիսորի ուշադրության կենտրոնւոմ Լև Տրոցկու կյանքի վերջին ամիսներն են, ով աքսորված էր Մեքսիկա։ Ֆիլմում նաև Տրոցկու ողբերգական մահն է Ռամոն Մերկադեռի ձեռամբ։

## Դերերում

## Ծանոթագրություններ

## Արտաքին հղումներ
* 
* 

Կատեգորիա:1970-ականների անգլերեն ֆիլմեր
Կատեգորիա:1972 դրամա ֆիլմեր
Կատեգորիա:1972 ֆիլմեր
Կատեգորիա:Անգլերեն ֆրանսիական ֆիլմեր
Կատեգորիա:Բրիտանական դրամա ֆիլմեր
Կատեգորիա:Բրիտանական թրիլեր ֆիլմեր
Կատեգորիա:Բրիտանական կենսագրական ֆիլմեր
Կատեգորիա:Բրիտանական պատմական ֆիլմեր
Կատեգորիա:Բրիտանական ֆիլմեր
Կատեգորիա:Իտալական դրամա ֆիլմեր
Կատեգորիա:Իտալական թրիլեր ֆիլմեր
Կատեգորիա:Իտալական կենսագրական ֆիլմեր
Կատեգորիա:Իտալական պատմական ֆիլմեր
Կատեգորիա:Իտալական ֆիլմեր
Կատեգորիա:Իրական դեպքերի հիման վրա նկարահանված ֆիլմեր
Կատեգորիա:Իրական դեպքերի վրա հիմնված դրամա ֆիլմեր
Կատեգորիա:Կենսագրական ֆիլմեր
Կատեգորիա:Հայտնիների սպանություններ
Կատեգորիա:Ֆիլմեր, որոնց գործողությունները տեղի են ունենում 1930-ականներին
Կատեգորիա:Ֆիլմեր, որոնց գործողությունները տեղի են ունենում 1940-ականներին
Կատեգորիա:Ֆրանսիական դրամա ֆիլմեր
Կատեգորիա:Ֆրանսիական թրիլեր ֆիլմեր
Կատեգորիա:Ֆրանսիական կենսագրական ֆիլմեր
Կատեգորիա:Ֆրանսիական պատմական ֆիլմեր
Կատեգորիա:Ֆրանսիական ֆիլմեր
Կատեգորիա:Ֆիլմեր, որոնց գործողությունները տեղի են ունենում 1940 թվականին
Կատեգորիա:1970-ականների բրիտանական ֆիլմեր
Կատեգորիա:1970-ականների ֆրանսիական ֆիլմեր